Հաստատված է

Հավելված N 279

Շրջակա միջավայրի նախարարության

գլխավոր քարտուղարի

2020թ.մայիսի 20-ի N 154-Լհրամանով

**ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ**

**Շրջակա միջավայրի նախարարության վտանգավոր նյութերի եվ թափոնների քաղաքականության ՎԱՐՉՈՒԹՅԱՆ պետ**

|  |
| --- |
| **1․Ընդհանուր դրույթներ** |
| **1.1 Պաշտոնի անվանումը, ծածկագիրը**  Շրջակա միջավայրի նախարարության (այսուհետ` Նախարարություն) վտանգավոր նյութերի և թափոնների քաղաքականության վարչության (այսուհետ` Վարչություն) պետ (ծածկագիր` 15-32.11-Ղ3-1)  **1.2. Ենթակա և հաշվետու է**  Վարչության պետն անմիջական ենթակա և հաշվետու է Նախարարին։   * 1. **Ենթակա և հաշվետու պաշտոններ**   Վարչության պետին անմիջական ենթակա և հաշվետու են Վարչության աշխատողները:  **1.4. Փոխարինող պաշտոնի կամ պաշտոնների անվանումները** Վարչության պետի բացակայության դեպքում նրան փոխարինում է Վարչության գլխավոր մասնագետներից մեկը կամ Վարչության ավագ մասնագետը:  **1.5.Աշխատավայրը** Հայաստան, ք.Երևան, Կենտրոն վարչական շրջան, Կառավարական տուն N3 |
| **2. Պաշտոնի բնութագիրը**  **2.1. Աշխատանքի բնույթը, իրավունքները, պարտականությունները**   1. ապահովում է Հայաստանի Հանրապետության օրենսդրությամբ սահմանված իր իրավասությունների սահմաններում քիմիական նյութերի, թափոնների էկոլոգիապես անվտանգ կառավարման ոլորտում քաղաքականության ու ռազմավարությունների մշակումն ու իրականացումը. 2. ապահովում է թափոնների պետական հաշվառումը. 3. ապահովում է քիմիական նյութերի և թափոնների կառավարման ոլորտին վերաբերող իրավական ակտերի մշակումը. 4. համակարգում է Հայաստանի Հանրապետության տարածքում առաջացող արտադրական (այդ թվում` ընդերքօգտագործման) ու սպառման թափոնների ըստ վտանգավորության աստիճանի դասակարգումը. 5. ապահովում է թափոնների գոյացման, դրանց վնասակար ազդեցության նվազեցման, շրջակա միջավայրի պահպանության տեսանկյունից թափոնների շահավետ օգտահանման, օգտագործման աստիճանակարգության քաղաքականության մշակման և իրականացման աշխատանքները. 6. համակարգում է «Կայուն օրգանական աղտոտիչների մասին» Ստոկհոլմի, «Միջազգային առևտրում առանձին վտանգավոր քիմիական նյութերի և պեստիցիդների վերաբերյալ նախնական հիմնավորված համաձայնության ընթացակարգի մասին» Ռոտերդամի, «Արդյունաբերական վթարների անդրսահմանային ներգործության մասին» և «Սնդիկի վերաբերյալ» Մինամատայի կոնվենցիաներով Հայաստանի Հանրապետության ստանձնած պարտավորությունների կատարումը. 7. համակարգում է Քիմիական նյութերի միջազգային կառավարման ռազմավարական մոտեցման գործընթացը. 8. ապահովում է թափոնների պետական կադաստրի վարման աշխատանքներին մասնակցությունը. 9. ապահովում է թափոնների գոյացման, վերամշակման ու օգտահանման օբյեկտների ռեեստրային գրանցման հաշվետվությունների և թափոնների հեռացման վայրերի ռեեստրային գրանցման թերթիկների վերաբերյալ կարծիքների տրամադրումը. 10. ապահովում է Հայաստանի Հանրապետության վտանգավոր արդյունաբերական օբյեկտների անվտանգության վկայագրի նախագծերի վերաբերյալ քիմիական նյութերի և թափոնների մասով եզրակացությունների տրամադրումը. 11. ապահովում է ընդերքօգտագործման թափոնների կառավարման գիտելիքահենք ու նորարար նախաձեռնությունների վրա հիմնված պետական ծրագրերի, քաղաքականությունների և ռազմավարությունների մշակմանը մասնակցությունը. 12. ապահովում է քիմիական նյութերի և թափոնների կառավարման ոլորտում գործարար և ներդրումային միջավայրի բարելավման և զարգացման, ինչպես նաև սոցիալ-տնտեսական ծրագրերի վերաբերյալ առաջարկությունների ներկայացումը. 13. ապահովում է շրջակա միջավայրի վիճակի, ինչպես նաև թափոնների հեռացման վայրերի մոնիթորինգի իրականացման համար առաջարկությունների ներկայացումը. 14. ապահովում է քիմիական նյութերի և թափոնների կառավարման տնտեսական մեխանիզմների մշակման աշխատանքներին մասնակցությունը. 15. ապահովում է տնտեսության մեջ շրջակա միջավայրի պահպանության տեսանկյունից լավագույն հասանելի տեխնոլոգիաների օգտագործման խթանման քաղաքականության մշակմանը մասնակցությունը. 16. ապահովում է Հայաստանի Հանրապետության կառավարության ծրագրի՝ շրջակա միջավայրի ոլորտին վերաբերող բաժինների և կառավարության գործունեության միջոցառումների ծրագրի մշակման գործընթացին մասնակցությունը՝ քիմիական նյութերի և թափոնների կառավարման մասով. 17. ապահովում է կանոնադրությամբ Վարչությանը վերապահված իրավասությունների սահմաններում Հայաստանի Հանրապետության կառավարության նիստերի, նախարարական կոմիտեների օրակարգերում ընդգրկված հարցերի ուսումնասիրումը և ըստ անհրաժեշտության դրանց վերաբերյալ տեղեկանքների կազմումը. 18. ապահովում է շրջակա միջավայրի վրա ազդեցության գնահատման և փորձաքննության շրջանակներում Վարչության գործառույթների մասով մասնագիտական կարծիքի տրամադրումը. 19. ապահովում է քիմիական նյութերի և թափոնների կառավարման ոլորտում Հայաստանի Հանրապետության կողմից վավերացված միջազգային պայմանագրերով ստանձնած պարտավորությունների կատարմանը, միջազգային կազմակերպությունների հետ համագործակցությանը, ներկայացված հաշվետվությունների, նախատեսվող և/ կամ իրականացվող ծրագրերի վերաբերյալ կարծիքի տրամադրման գործընթացին մասնակցությունը. 20. ապահովում է նորմատիվ իրավական ակտերի նախագծերի` շրջակա միջավայրի բնագավառում կարգավորման ազդեցության գնահատման եզրակացության տրամադրման գործընթացին մասնակցությունը. 21. ապահովում է շրջակա միջավայրի վիճակի, շրջակա միջավայրի վրա վնասակար ներգործության և դրանց աղբյուրների բացահայտման, ուսումնասիրության ու մոնիթորինգի (դիտանցի) չափորոշիչների մշակման աշխատանքներին մասնակցությունը. 22. ապահովում է կանաչ տնտեսության խթանմանն ուղղված քաղաքականության մշակման և իրականացման աշխատանքներին մասնակցությունը՝ Վարչության իրավասությունների շրջանակում. 23. ապահովում է Հայաստանի Հանրապետության օրենսդրությամբ սահմանված պահանջների խախտման հետևանքով շրջակա միջավայրին հասցված վնասի հաշվարկման մեթոդների մշակման աշխատանքներին մասնակցությունը՝ Վարչության իրավասությունների մասով. 24. ապահովում է Վարչության իրավասությունների սահմաններում այլ մարմինների կողմից մշակված և Նախարարության համաձայնեցմանը ներկայացված իրավական ակտերի նախագծերի վերաբերյալ առաջարկությունների և առարկությունների տրամադրումը. 25. ապահովում է քիմիական նյութերի և թափոնների կառավարման ոլորտում շրջակա միջավայրի պահպանության բնագավառում պետական ծրագրերի մշակման և բյուջետային գործընթացի իրականացման աշխատանքներին մասնակցությունը. 26. ապահովում է քիմիական նյութերի և թափոնների կառավարման ոլորտի էկոլոգիական իրազեկման, մշակույթի, դաստիարակության քաղաքականության, ծրագրերի և ռազմավարությունների, էկոլոգիական գիտության և կրթության ռազմավարության մշակման գործընթացին մասնակցությունը. 27. ապահովում է քաղաքացիների առաջարկությունների, դիմումների, բողոքների սահմանված կարգով քննարկմանը և պատասխանների տրամադրման գործընթացին մասնակցությունը. 28. ապահովում է Նախարարության գործունեության տարեկան և ընթացիկ գործունեության ամփոփ հաշվետվությունների կազմման գործընթացին մասնակցությունը. 29. ապահովում է Վարչության աշխատանքային ծրագրերի ու Վարչության կողմից կատարված աշխատանքների վերաբերյալ հաշվետվությունների կազմումը:   **Իրավունքները**   * տարբեր հնարավոր տեղեկատվական աղբյուրներից օգտվել, պետական և ոչ պետական կառույցների, միջազգային կազմակերպությունների հետ համագործակցելու միջոցով ծանոթանալ միջազգային փորձին. * այլ մարմիններից, պաշտոնատար անձանցից, ինչպես նաև Նախարարության այլ ստորաբաժանումներից իր պարտավորությունների իրականացման հետ կապված անհրաժեշտ տեղեկատվություն և նյութեր պահանջել և ստանալ. * աշխատանքներին այլ մասնագետներ, փորձագետներ և գիտական հաստատությունների ներկայացուցիչներ ներգրավել, ինչպես նաև Կոնվենցիաների իրականացման ղեկավար խորհուրդներ ստեղծելու վերաբերյալ առաջարկություններ ներկայացնել. * խորհրդակցություններ, քննարկումներ կազմակերպելու վերաբերյալ առաջարկություն ներկայացնել. * ոլորտային քաղաքականության ձևավորմանն ուղղված գործողությունները և ծագած խնդիրները քննարկել, դրանց վերացմանն ուղղված առաջարկություններ ներկայացնել. * թափոնների հաշվառման գործընթացի իրականացման հետ կապված անհրաժեշտ տեղեկատվություն և նյութեր ստանալ. * իրավական ակտերի նախագծերի մշակման գործընթացում ի հայտ եկած խնդիրներ քննարկել և դրանց վերացմանն ուղղված առաջարկություններ ներկայացնել. * Նախարարության համաձայնեցմանը ներկայացված իրավական ակտերի նախագծերի վերաբերյալ այլ ստորաբաժանումներից տեղեկատվություն ստանալ, կարծիքների ամփոփման ընթացքում ի հայտ եկած խնդիրներ քննարկել և դրանց վերացմանն ուղղված առաջարկություններ ներկայացնել. * շրջակա միջավայրի վրա ազդեցության գնահատման և փորձաքննության ներկայացված նախագծերի ուսումնասիրության արդյունքում վերհանված ոլորտային անհամապատասխանությունների վերացման նպատակով լրացուցիչ տեղեկատվություն պահանջել. * «Կայուն օրգանական աղտոտիչների մասին» Ստոկհոլմի և«Սնդիկի վերաբերյալ» Մինամատայի կոնվենցիաներով Հայաստանի Հանրապետության ստանձնած պարտավորությունների կատարումն ապահովելու նպատակով տարբեր գերատեսչություններից, գիտությունների ազգային ակադեմիայից, հասարակական կազմակերպություններից տեղեկատվություն պահանջել և ստանալ նշված կոնվենցիաների հաշվետվությունների մշակման, ազգային գործողությունների ծրագրի վերանայման/թարմացման և կոնվենցիաների քարտուղարություն ներկայացնելու համար. * «Քիմիական նյութերի և թափոնների կառավարման ազգային ակնարկի (պրոֆիլ)» մշակման, պարբերաբար վերանայման և նորացման համար տարբեր աղբյուրներից տեղեկատվություն ստանալ։   **Պարտականությունները**   * մշակել քիմիական նյութերի և թափոնների կառավարման քաղաքականությունը. * քիմիական նյութերի և թափոնների կառավարման ոլորտի օրենսդրական դաշտի ուսումնասիրության, վերլուծության և ոլորտում առկա բացերի ու անհամապատասխանությունների բացահայտման, վերհանման, քննարկման աշխատանքներ կազմակերպել. * կազմակերպել Հայաստանի Հանրապետության վտանգավոր արդյունաբերական օբյեկտների անվտանգության վկայագրի նախագծերի ուսումնասիրության, վերլուծության գործընթացը և նախագծերի վերաբերյալ քիմիական նյութերի և թափոնների մասով եզրակացություններ տրամադրել. * կազմակերպել թափոնների գոյացման, վերամշակման և օգտահանման օբյեկտների ռեեստրային գրանցման հաշվետվությունների և թափոնների հեռացման վայրերի ռեեստրային գրանցման թերթիկների ուսումնասիրության և վերլուծության գործընթացը և դրանց վերաբերյալ կարծիքներ տրամադրել. * ձևավորել Հայաստանի Հանրապետությունում «Կայուն օրգանական աղտոտիչների մասին» Ստոկհոլմի կոնվենցիայի իրականացման միջգերատեսչական հանձնաժողով և վարել Հանձնաժողովի նիստերը, կազմակերպել կայուն օրգանական աղտոտիչների վերաբերյալ աշխատաժողովներ, գիտաժողովներ, միջոցառումներ, մասնակցել Կոնվենցիայի կողմերի համաժողովներին. * Հայաստանի Հանրապետությունում «Միջազգային առևտրում առանձին վտանգավոր քիմիական նյութերի և պեստիցիդների վերաբերյալ նախնական հիմնավորված համաձայնության ընթացակարգի մասին» Ռոտերդամի կոնվենցիայով ստանձնած պարտավորությունների կատարման նպատակով մշակել, թարմացնել միջազգային առևտրում արգելված կամ խիստ սահմանափակված թունաքիմիկատների և արդյունաբերական քիմիական նյութերի ցանկերը, իրազեկել այդ նյութերի վտանգավոր հատկությունների և ազդեցության վերաբերյալ. * «Արդյունաբերական վթարների անդրսահմանային ներգործության մասին» կոնվենցիայով ստանձնած պարտավորությունների կատարման նպատակով Կոնվենցիայի իրականացման վերաբերյալ հաշվետվություններ և ինքնագնահատման զեկույցներ նախապատրաստել և պարբերաբար ներկայացնել Կոնվենցիայի քարտուղարություն, Կոնվենցիայի շրջանակներում աշխատաժողովներ, սեմինարներ կազմակերպել. * ձևավորել Հայաստանի Հանրապետությունում «Սնդիկի վերաբերյալ» Մինամատայի կոնվենցիայի իրականացման ղեկավար խորհուրդ և վարել Խորհրդի նիստերը, մասնակցել Կոնվենցիայի կողմերի համաժողովներին և անդամակցել Կոնվենցիայի բյուրոներին, ղեկավար կոմիտեներին, Կոնվենցիայի իրականացման վերաբերյալ հաշվետվություններ կազմել և պարբերաբար ներկայացնել Կոնվենցիայի քարտուղարություն, մշակել Կոնվենցիայից բխող իրավական ակտեր. * Հայաստանի Հանրապետության վտանգավոր արդյունաբերական օբյեկտների անվտանգության վկայագրի նախագծերի վերաբերյալ քիմիական նյութերի և թափոնների մասով եզրակացություններ տրամադրել. * այլ մարմինների կողմից մշակված և Նախարարության համաձայնեցմանը ներկայացված իրավական ակտերի նախագծերի վերաբերյալ կարծիք տրամադրել. * շրջակա միջավայրի վրա ազդեցության գնահատման և փորձաքննության ներկայացված նախագծերի վերաբերյալ Վարչության գործառույթների մասով մասնագիտական կարծիք տրամադրել. * իրականացնել Քիմիական նյութերի միջազգային կառավարման ռազմավարական մոտեցման գործընթացը: |
| **3. Պաշտոնին ներկայացվող պահանջները**  3.1. **Կրթություն, որակավորման աստիճանը**   |  |  |  |  |  | | --- | --- | --- | --- | --- | | 1 | Ուղղություն | Բնական գիտություններ, մաթեմատիկա և վիճակագրություն | | | | 2 | Ոլորտ | Կենսաբանական գիտություններ | Շրջակա միջավայր | Քիմիա | | 3 | Ենթաոլորտ | Կենսաքիմիա և կենսաֆիզիկա | Շրջակա միջավայրի գիտություններ կամ Շրջակա միջավայր | Քիմիա | | 4. | Մասնագիտություն | Կենսաքիմիա կամ կենսաֆիզիկա |  |  |   **կամ**   |  |  |  | | --- | --- | --- | | 1 | Ուղղություն | Կրթություն | | 2 | Ոլորտ | Կրթություն | | 3 | Ենթաոլորտ | Առարկայական ուղղվածությամբ մանկավարժություն | | 4 | Մասնագիտություն | Մասնագիտական մանկավարժություն |   **Կամ**   |  |  |  | | --- | --- | --- | | 1 | Ուղղություն | Ճարտարագիտություն, արդյունաբերություն և շինարարություն | | 2 | Ոլորտ | Ճարտարագիտություն | | 3 | Ենթաոլորտ | Քիմիական տեխնոլոգիա կամ Շրջակա միջավայրի պահպանություն |   **Կամ**   |  |  |  | | --- | --- | --- | | 1 | Ուղղություն | Առողջապահություն և սոցիալական աշխատանք | | 2 | Ոլորտ | Առողջապահություն | | 3 | Ենթաոլորտ | Բժշկություն | | 4 | Մասնագիտություն | Բուժական գործ |   **3.2. Մասնագիտական գիտելիքները** Ունի գործառույթների իրականացման համար անհրաժեշտ գիտելիքներ  **3.3.Աշխատանքային ստաժը, աշխատանքի բնագավառում փորձը** Հանրային ծառայության առնվազն երեք տարվա ստաժ կամ չորս տարվա մասնագիտական աշխատանքային ստաժ կամ կենսաբանական գիտությունների բնագավառում կենսաբանի, բուսաբանի, կենդանաբանի և հարակից մասնագետի՝ չորս տարվա աշխատանքային ստաժ:  **3.4.Անհրաժեշտ կոմպետենցիաներ** **Ընդհանրական կոմպետենցիաներ**   1. Աշխատակազմի կառավարում 2. Քաղաքականության վերլուծություն, մոնիթորինգ 3. Որոշումների կայացում 4. Ծրագրերի կառավարում 5. Խնդրի լուծում 6. Բարեվարքություն   **Ընտրանքային կոմպետենցիաներ**   1. Բանակցությունների վարում 2. Փոփոխությունների կառավարում 3. Կոնֆլիկտների կառավարում 4. Տեղեկատվական տեխնոլոգիաներ և հեռահաղորդակցություն 5. Ժամանակի կառավարում 6. Բողոքների բավարարում 7. Ելույթների նախապատրաստում և կազմակերպում 8. Ժողովների և խորհրդակցությունների կազմակերպում և վարում 9. Փաստաթղթերի նախապատրատում |
| **4. Կազմակերպական շրջանակը**  **4.1. Աշխատանքի կազմակերպման և ղեկավարման պատասխանատվությունը** Պատասխանատու է համապատասխան մարմնի մեկ ոլորտի համար իրավասու կառուցվածքային ստորաբաժանման աշխատանքների կազմակերպման և ղեկավարման համար։  **4.2. Որոշումներ կայացնելու լիազորությունները**  Կայացնում է որոշումներ համապատասխան մարմնի մեկ ոլորտի համար իրավասու կառուցվածքային ստորաբաժանման աշխատանքների կազմակերպման և ղեկավարման շրջանակներում։  **4.3. Գործունեության ազդեցությունը**  Ունի տվյալ մարմնի մեկ կառուցվածքային ստորաբաժանման գործունեության վրա ազդեցություն և իր լիազորությունների իրականացման արդյունքում այլ անձանց և մարմինների վրա ազդեցություն, և ազդեցությունը սահմանափակվում է համապետական մակարդակով որոշակի ոլորտով:  **4.4. Շփումները և ներկայացուցչությունը**  Շփվում և որպես ներկայացուցիչ հանդես է գալիս պետական մարմինների և կազմակերպությունների ներկայացուցիչների, ինչպես նաև օտարերկրյա պետությունների և միջազգային կազմակերպությունների ներկայացուցիչների հետ՝ ներկայացնելով համապատասխան կառուցվածքային ստորաբաժանումը և մարմինը:  **4.5. Խնդիրների բարդությունը և դրանց լուծումը**  Իր լիազորությունների շրջանակներում բացահայտում, վերլուծում և գնահատում է իր կողմից ղեկավարվող կառուցվածքային ստորաբաժանման խնդիրները և դրանց տալիս լուծումներ։ |